En ny privatskole vil se dagens lys i Frederikshavn til august. Privatskolen FRI satser på at åbne i Aktivitels lokaler til det kommende skoleår. Bestyrelsen arbejder i det hele taget på højtryk. Man er blandt andet i gang med at få de sidste detaljer angående leje af bygningerne på plads. - BDO har udarbejdet et realistisk budget, som viser en god og sund økonomi i løbet af få år. Yderligere er vi i gang med forhandlinger med banker og investorer, så finansieringen også kommer på plads, oplyser Dorthe Vestermark Steffensen. På nuværende tid har 46 elever tilkendegivet, at de begynder på skolen til sommer. - Målet er minimum 75 elever, og vi har faktisk plads til 120 elever det første år. Vi beder derfor alle om at hjælpe os med at sprede budskabet om, at der starter en ny privatskole til sommer, lyder det fra bestyrelsen. Skolen forventer at offentliggøre navnet på skolens leder om nogle uger. - Skolen har modtaget nogle gode ansøgninger angående lederstillingen. Bestyrelsen har afholdt de første samtaler, og den endelige beslutning angående lederen forventes offentliggjort sidst på måneden, oplyser sekretær Dorthe Vestermark Steffensen fra Privatskolen FRI.

Referat:
Privatskolen FRI, en ny privatskole i Frederikshavn, har indskrevet 46 elever men målet er 75 inden skoleåret starter. Skoles leder udpeges om nogle uger.

[i][b] 
[/b][/i]
[i][b] 
[/b][/i]